钦定古今图书集成/明伦汇编/官常典/第090卷 > 兖王僴
## 钦定古今图书集成/明伦汇编/官常典/第090卷 > 兖王僴

按《唐书》本传：兖王僴，始王颍川，进王兖，宝应元年薨。
按《旧唐书》本传：兖王僴，肃宗第六子。母韦妃，刑部尚
书坚之妹。肃宗在东宫，选为太子妃，生僴及永和公
主。后为李林甫诬构被诛，太子惧，奏请与妃离异，于
别宫安置。僴，天宝中封颍川郡王，授太子詹事同正
员，至德二年十二月进封兖王，乾元三年领北庭节
度大使。宝应元年薨。